Felix Salten

**Felix Salten** (vuoteen 1911 **Siegmund Salzmann**; 6. syyskuuta 1869 Pest, Itävalta-Unkari – 8. lokakuuta 1945 Zürich, Sveitsi) oli unkarilaissyntyinen itävaltalainen kirjailija ja toimittaja, joka muistetaan erityisesti teoksestaan **'.

==Elämänvaiheet==
Felix Saltenin isä oli [[Unkarin juutalaiset|unkarinjuutalainen]] insinööri. Salten syntyi Pestissä (nykyinen [[Budapest]]), mutta perhe muutti [[Wien|Wieniin]] neljä viikkoa hänen syntymänsä jälkeen. Perhe asui Alsergrundissa ja Währingissä. Siegmund keskeytti koulunkäynnin 16-vuotiaana ja meni töihin vakuutusyhtiöön. Hänen ensimmäinen tekstinsä julkaistiin vuoden 1889 alussa, ja ensimmäinen novellikokoelma ''Der Hinterbliebene'' julkaistiin 1900. Tällöin hän käytti jo [[salanimi|salanimeä]] Felix Salten. Hän tutustui Wienin kirjallisiin piireihin, ja hänen ystäväpiiriinsä kuuluivat muiden muassa [[Arthur Schnitzler]], [[Hugo von Hofmannsthal]], [[Richard Beer-Hofmann]], [[Hermann Bahr]] ja alussa myös [[Karl Kraus]]; he muodostivat niin kutsutun [[nuorwieniläiset|nuorwieniläisen ryhmittymä]]n (). Uransa alussa Salten julkaisi novelleja, jotka hyödyntävät [[Symbolismi kirjallisuudessa|symbolismin]] ja [[impressionismi]]n keinovaroja mutta joissa näkyy myös [[naturalismi (taide)|naturalistisen]] koulukunnan vaikutusta.

Vuonna 1894 Salten alkoi työskennellä ''[[Wiener Allgemeine Zeitung]]'' -lehden teatteriarvostelijana ja siirtyi vuonna 1902 ''[[Die Zeit (Wien)|Die Zeit]]'' -lehteen. Hän sai kuuluisuutta kirjoituksista, joissa hän selosti hovin skandaaleja. Hänen oletetaan myös julkaisseen anonyymisti kiistanalaisen eroottisen romaanin ''[[Josefine Mutzenbacher]]'' eli ''Wieniläisen ilotytön tarina'' (1906). 

Salten avioitui vuonna 1902 näyttelijä Ottilie Metzelin (1868–1942) kanssa. Perheeseen syntyi kaksi lasta: Paul (1903–1937) ja Anna Katharina (1904–1977).

Lehtiartikkeleita, erityisesti niin kutsuttuja [[följetongi|följetongeja]], Salten kirjoitti elämänsä aikana noin 3&nbsp;000 kappaletta. Lisäksi hän kirjoitti romaaneja, novelleja, esseitä, näytelmiä, [[libretto]]ja ja elokuvakäsikirjoituksia (muun muassa ''[[Mihin rakkaus johtaa]]'' [1924]).

Ensimmäisen maailmansodan aikana Salten kirjoitti isänmaallisia tekstejä. Hän suhtautui sotaan ensin innostuneesti, mutta vuonna 1917 hän alkoi pitää sotaa katastrofina.

1920-luvulla Salten työskenteli ''Neue Freie Presse'' -lehdessä vaikutusvaltaisena kolumnistina ja julkaisi muutamia menestysromaaneja. Vuonna 1923 ilmestyi kaksi eläinaineista romaania: ''[[Koiramme Firenzessä]]'' ja **'. Merkittäviin teoksiin kuuluvat myös Palestiinan-matkakirja *[[Uusia uurtajia vanhassa maassa]]* (1925) ja Yhdysvaltain-matkakirja *[[Amerikka viidessä minuutissa]]* (1931), jotka ilmestyivät ensin *Wiener Allgemeine Zeitungissa* ja *Neue Freie Pressessä* följetongien sarjoina.

Vuosina 1927–1933 Salten toimi Itävallan Pen-liiton puheenjohtajana. Hänen kirjansa kiellettiin natsi-Saksassa vuonna 1935. Kun Itävalta oli liitetty Saksaan, Salten välttyi vainolta kansainvälisen maineensa vuoksi. Hänen tyttärensä asui Sveitsissä ja järjesti vanhemmilleen oleskeluluvan vuonna 1939. Salten vietti viimeiset vuotensa Sveitsissä rahavaikeuksien piinaamana. Oleskeluluvan ehtoihin kuului, ettei hän saanut työskennellä toimittajana, ja hänen sveitsiläinen kustantajansa oli kiinnostunut julkaisemaan ainoastaan eläintarinoita (muun muassa jatko-osa *[[Bambis Kinder]]*). Salten ei saanut taloudellista hyötyä Walt Disneyn *[[Bambi]]*-elokuvan menestyksestä. Myös Disney-elokuvat *[[Perri]]* (1957) ja *[[Koiruutta kerrakseen]]* (1959) perustuvat Saltenin teoksiin.

## Teoksia

### Saksaksi
* *Der Hinterbliebene: Kurze Novellen* (1900)
* *Der Gemeine* (1901)
* *Gustav Klimt: Gelegentliche Anmerkungen* (1903)
* *Der Schrei der Liebe: Novelle* (1905)
* *Herr Wenzel auf Rehberg und sein Knecht Kaspar Dinckel* (1907)
* *Das österreichische Antlitz: Essays* (1909)
* *Olga Frohgemuth: Erzählung* (1910)
* *Wurstelprater: Ein Schlüsseltext zur Wiener Moderne* (1911)
* *Kaiser Max der letzte Ritter* (1912)
* *Kinder der Freude: Drei Einakter* (1917)
* *Bambi: Eine Lebensgeschichte aus dem Walde* (1923)
* *Der Hund von Florenz* (1923)
* *Bob und Baby* (1925) – kuvittanut Anna Katharina Salten
* *Neue Menschen auf alter Erde: Eine Palästinafahrt* (1925)
* *Martin Overbeck: Der Roman eines reichen jungen Mannes* (1927)
* *Gesammelte Werke in Einzelausgaben* I–VI (1928–1932)
* *Fünfzehn Hasen: Schicksale in Wald und Feld* (1929)
* *Fünf Minuten Amerika* (1931)
* *Freunde aus aller Welt: Roman eines zoologischen Gartens* (1931)
* *Florian: Das Pferd des Kaisers* (1933)
* *Die Jugend des Eichhörnchens Perri* (1938/1942)
* *Bambis Kinder: Eine Familie im Walde* (1939/1940)
* *Renni der Retter: Das Leben eines Kriegshundes* (1940/1941)
* *Djibi das Kätzchen* (1945)

### Suomeksi
* 
* 
* 
* 
* 
* *Renni pelastaa! Sotakoiran elämä.* (Renni der Retter: Das Leben eines Kriegshundes, 1940.) Kuvittanut Philipp Arlen. Helsinki: Books on Demand, 2016. 
* *Kissanpentu Djibi.* (Djibi das Kätzchen, 1945.) Helsinki: Books on Demand, 2016. 
* *Viisitoista jänöä: Kohtaloita metsässä ja vainioilla.* (Fünfzehn Hasen: Schicksale in Wald und Feld, 1929.) Kuvittanut Hans Bertle. Helsinki: Books on Demand, 2019. 
* *Florian, keisarin hevonen: Romaani.* (Florian: Das Pferd des Kaisers, 1933.) Kuvittanut Philipp Arlen. Helsinki: Books on Demand, 2021. 
* *Bambi.* Suomentanut Kaisa Ranta. Helsinki: Art House, 2023. 
* *Bambi.* Suomenkielinen selkomukautus Tuomas Kilpi. Helsinki: Oppian, 2023. 
* *Pieni orava Perri.* (Die Jugend des Eichhörnchens Perri, 1938.) Kuvittanut Hans Bertle. Helsinki: Lukunoja, 2024. 

## Lähteet

## Kirjallisuutta
* 
* 
* 
* 
* 
* 
* 
*  

## Aiheesta muualla

* Chronisten, Reporter, Aufklärer – Felix Salten. Österreichische Mediathek. 
* 
*